pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.สุชาติ รับข้อสั่งการนายก ออกประกาศให้ ขรก.กระทรวงแรงงาน Work from Home ป้องกันโควิด -19
วันพุธที่ 14 เมษายน 2564
รมว.สุชาติ รับข้อสั่งการนายก ออกประกาศให้ ขรก.กระทรวงแรงงาน Work from Home ป้องกันโควิด -19
รัฐมนตรีว่าการกระทรวงแรงงาน เผย กระทรวงแรงงาน รับข้อสั่งการนายกรัฐมนตรี ออกประกาศให้ข้าราชการและเจ้าหน้าที่หน่วยงานในสังกัดทํางานที่บ้าน (Work from Home) ช่วยชาติ ป้องกันและควบคุมการแพร่ระบาดของโควิด -19 จนกว่าสถานการณ์จะคลี่คลายลง
เมื่อวันที่ 14 เมษายน 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงสถานการณ์การแพร่ระบาดโรคโควิด-19 ว่า ปัจจุบันมีการพบผู้ติดเชื้อเพิ่มขึ้นอย่างต่อเนื่อง กระจายไปเกือบทุกจังหวัด และพบการแพร่ระบาดเป็นกลุ่มก้อนในหลายจังหวัด ในเรื่องนี้ท่านนายกรัฐมนตรี พล.อ.ประยุทธ์ จันทร์โอชา มีความห่วงใยข้าราชการทุกคน จึงได้อนุมัติตามที่สภาความมั่นคงแห่งชาติ ขอความร่วมมือให้หัวหน้าส่วนราชการ เน้นย้ําข้าราชการในสังกัดให้ปฏิบัติตามมาตรการส่วนบุคคล โดยขอให้เน้นย้ําการสวมหน้ากากผ้า หน้ากากอนามัย การเว้นระยะห่าง การล้างมือ อย่างเคร่งครัดในทุกกิจกรรม บุคคลที่เคยเข้าไปใน “พื้นที่เสี่ยงกิจการที่เสี่ยง กิจกรรมที่เสี่ยง” ขอให้เน้นย้ํามาตรการกักกันตนเอง (self quarantine) อย่างเคร่งครัด และหลีกเลี่ยงการเดินทางไปในสถานที่สาธารณะ และปฎิบัติตามมาตรการในสถานที่ทํางาน สถานศึกษาอบรม โดยขอให้เพิ่มจํานวนผู้ปฏิบัติงานนอกสถานที่ตั้ง (Work from Home) อย่างเต็มขีดความสามารถ โดยให้มีผลถึง 30 เมษายน 2564 เพื่อลดการสัมผัสในที่ทํางาน สถานศึกษาอบรม อันเป็นความเสี่ยงต่อการแพร่เชื้อ และ เพื่อลดความคับคั่งในการเดินทางกลับจากต่างจังหวัด หลังเทศกาลสงกรานต์
นายสุชาติ กล่าวต่อว่า กระทรวงแรงงานได้ดําเนินการตามข้อสั่งการของท่านนายกรัฐมนตรี เพื่อป้องกันและควบคุมการแพร่ระบาดของโควิด -19 โดยให้ข้าราชการและเจ้าหน้าที่ในสังกัด (ส่วนกลาง) ปฏิบัติงาน ณ ที่พักอาศัย (Work from Home) อย่างเต็มขีดความสามารถ ตั้งแต่วันที่ 8 เมษายน 2564 เป็นต้นไป จนกว่าสถานการณ์การแพร่ระบาดของโรคจะผ่อนคลายลง และออกประกาศแนวปฏิบัติสําหรับข้าราชการและเจ้าหน้าที่ในสังกัด (ส่วนกลาง) ที่จําเป็นต้องแยกกักหรือกักกันตัวเพื่อสังเกตอาการจนเป็นเหตุให้ไม่สามารถปฏิบัติราชการ ณ สถานที่ตั้งตามปกติได้ กรณีการปฏิบัติตามการเฝ้าระวังและป้องกันการแพร่ระบาดของโควิด -19 โดยให้กักตัวเองเป็นเวลา 14 วัน หากเดินทางไปในสถานที่เสี่ยงหรือเป็นผู้สัมผัสใกล้ชิดกับผู้ที่มีความเสี่ยงจากโควิด -19
รัฐบาลไทย-ข่าวทำเนียบรัฐบาล-ด่วน ! วธ.เปิดหลักสูตรออนไลน์ - ออฟไลน์ ปั้นคนผลิตหนังฟรี สร้างงาน สร้างอาชีพให้คนในวงการภาพยนตร์หลังโควิด-19
วันอาทิตย์ที่ 11 เมษายน 2564
ด่วน ! วธ.เปิดหลักสูตรออนไลน์ - ออฟไลน์ ปั้นคนผลิตหนังฟรี สร้างงาน สร้างอาชีพให้คนในวงการภาพยนตร์หลังโควิด-19
ด่วน ! วธ.เปิดหลักสูตรออนไลน์ - ออฟไลน์ ปั้นคนผลิตหนังฟรี สร้างงาน สร้างอาชีพให้คนในวงการภาพยนตร์หลังโควิด-19
ด่วน ! วธ.เปิดหลักสูตรออนไลน์ - ออฟไลน์ ปั้นคนผลิตหนังฟรี สร้างงาน สร้างอาชีพให้คนในวงการภาพยนตร์หลังโควิด-19 หนุนต่อยอดเป็นนักสร้างสรรค์ พัฒนาบุคลากรในอุตสาหกรรมภาพยนตร์และวีดิทัศน์ไทยให้เป็นมืออาชีพ
นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า จากการที่กระทรวงวัฒนธรรม (วธ.) มียุทธศาสตร์ส่งเสริมอุตสาหกรรมภาพยนตร์และวีดิทัศน์ของประเทศไทย ภายใต้การกํากับดูแลของคณะกรรมการภาพยนตร์ และวีดิทัศน์แห่งชาติ ในการส่งเสริมและผลักดันอุตสาหกรรมภาพยนตร์และวีดิทัศน์ไทยให้เป็นอุตสาหกรรมหลัก ในการพัฒนาเศรษฐกิจและสังคมของประเทศ โดยหนึ่งในยุทธศาสตร์การขับเคลื่อน คือ การพัฒนาบุคลากรในอุตสาหกรรมภาพยนตร์และวีดิทัศน์ไทยให้เป็นมืออาชีพ อาทิ พัฒนาบุคลากรสาขาภาพยนตร์และวีดิทัศน์ สร้างความร่วมมือทางวิชาการและการประกอบอาชีพในอุตสาหกรรมภาพยนตร์ฯ ดังนั้น วธ. จึงได้จัดโครงการสถาบันพัฒนาบุคลากรด้านภาพยนตร์และวีดิทัศน์ (Content Thailand Academy) : การต่อยอดนักสร้างสรรค์ (Content Creator Masterclass) เพื่อพัฒนาศักยภาพของบุคลากรด้านภาพยนตร์และวีดิทัศน์ ทั้งในระบบการประชุมออนไลน์ และในรูปแบบการอบรมเชิงปฏิบัติการ จํานวน 6 หลักสูตร ประกอบด้วย 1. พัฒนาศิลปะในการเล่าเรื่องและต่อยอดภาพยนตร์ 2. ศิลปะและหัวใจของการแสดง 3. การเล่าเรื่องผ่านภาพเคลื่อนไหวอย่างมีชั้นเชิง 4. กระบวนการการตัดต่อและสร้างกราฟิกชั้นสูง 5. เสน่ห์เสียงและดนตรีในภาพยนตร์ และ 6. ศิลปะการออกแบบหนังให้เป็นหนัง ในแต่ละหลักสูตรจะมีการรับสมัครจํานวน 20 - 30 คน โดยมีวิทยากรผู้เชี่ยวชาญด้านภาพยนตร์และวีดิทัศน์ของประเทศไทยเป็นผู้ให้ความรู้
ปลัด วธ. กล่าวต่อไปว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) สร้างผลกระทบต่อประชาชนทั่วโลก อุตสาหกรรมภาพยนตร์และวีดิทัศน์เป็นหนึ่งในอุตสาหกรรมที่ได้รับผลกระทบขาดรายได้และขาดโอกาสในการพัฒนาความรู้ความสามารถของตนเอง ดังนั้นหลักสูตรดังกล่าว จึงเป็นการร่วมฟื้นฟูอุตสาหกรรมภาพยนตร์และวีดิทัศน์ของประเทศไทย และเปิดโอกาสในการพัฒนาศักยภาพ ของบุคลากรในอุตสาหกรรมให้เป็นมืออาชีพ มีความรู้เท่าทันเทคโนโลยีที่เปลี่ยนแปลงไป รวมทั้งเป็นการถ่ายทอดองค์ความรู้และทักษะจากบุคลากรที่มีความเชี่ยวชาญแก่บุคลากรรุ่นใหม่ สร้างงาน สร้างรายได้ เพื่อต่อยอดการพัฒนาและรองรับการเติบโตของอุตสาหกรรมในอนาคต มีการให้ความรู้แก่บุคลากรผ่านช่องทางที่เข้าถึงได้ง่ายและสามารถเรียนรู้ได้ตลอดเวลา เพื่อสร้างโอกาสและความเสมอภาคในการเข้าถึงองค์ความรู้ และส่งเสริมให้เกิดการเรียนรู้ด้วยตนเองอย่างต่อเนื่อง
ทั้งนี้ วธ. จะเปิดรับสมัครผู้เข้าร่วมอบรมในหลักสูตรแรก ตั้งแต่บัดนี้ไปจนถึงวันที่ 16 เมษายน 2564 จํานวน 20 คน สําหรับผู้ที่สนใจจะมีการเปิดรับสมัครเข้าร่วมรับฟังในหัวข้อออนไลน์ เพิ่มเติมภายหลัง จํานวน 10 คน และพิเศษสําหรับอาจารย์ในสถาบันการศึกษา สามารถติดต่อเข้ามาเพื่อเข้าร่วมรับฟังได้เช่นกัน โดยไม่เสียค่าใช้จ่ายใดๆ พร้อมประกาศรายชื่อผู้มีสิทธิ์เข้าร่วมอบรมวันที่ 17 เมษายน 2564 ผู้ที่สนใจศึกษารายละเอียดเพิ่มเติมได้ที่ เฟซบุ๊ก : สํานักเลขานุการภาพยนตร์และวีดิทัศน์แห่งชาติ โทร. 0 2209 3519 - 20 หรือ 08 8493 6307
รัฐบาลไทย-ข่าวทำเนียบรัฐบาล-นายกฯ ส่งกำลังใจให้ “โปรเหมียว” มุ่งสู่อันดับที่สูงขึ้น หลังคว้าแชมป์กอล์ฟ แอลพีจีเอทัวร์ ปี 2021
วันอาทิตย์ที่ 11 เมษายน 2564
นายกฯ ส่งกําลังใจให้ “โปรเหมียว” มุ่งสู่อันดับที่สูงขึ้น หลังคว้าแชมป์กอล์ฟ แอลพีจีเอทัวร์ ปี 2021
นายกฯ ส่งกําลังใจให้ “โปรเหมียว” มุ่งสู่อันดับที่สูงขึ้น หลังคว้าแชมป์กอล์ฟ แอลพีจีเอทัวร์ ปี 2021
นายอนุชา บูรพชัยศรี โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวแสดงความยินดีพร้อมส่งกําลังใจให้ นางสาวปภังกร ธวัชธนกิจ หรือ “โปรเหมียว” นักกีฬากอล์ฟไทย ซึ่งล่าสุดคว้าแชมป์ LPGA Tour (Ladies Professional Golf Association) รายการ ANA Inspiration 2021 ระดับเมเจอร์แรกของการแข่งขันกีฬากอล์ฟอาชีพสตรีในปีนี้ ณ สนามมิชชั่นฮิลล์ส คันทรีคลับ เมืองแรนโช มิราจ รัฐแคลิฟอร์เนีย สหรัฐอเมริกา เมื่อวันที่ 1-4 เมษายน 2564 ในคะแนนรวม
-18 คะแนน และได้รับการจัดอันดับโลกนักกอล์ฟหญิง (The Rolex Women's World Golf Rankings) จากอันดับที่ 103 ของโลก เป็นอันดับที่ 13 ของโลก ด้วยคะแนนเฉลี่ยสะสม 4.03 คะแนน (https://www.rolexrankings.com/rankings)
โดยโฆษกประจําสํานักนายกรัฐมนตรีเปิดเผยว่า นายกรัฐมนตรีได้ติดตามการแข่งขันมาโดยตลอด เห็นถึงศักยภาพในการแข่งขันที่สามารถทําออกมาได้คะแนนสูงและทําได้ดี ซึ่งชัยชนะครั้งนี้จะเป็นแนวทางที่นําไปสู่การแข่งขันระดับสูงในอนาคต โดยนายกรัฐมนตรี “ส่งกําลังใจให้โปรเหมียวประสบความสําเร็จและก้าวหน้าต่อไป เพื่อสร้างชื่อเสียงให้แก่ประเทศไทยและวงการกีฬากอล์ฟอาชีพของไทย” พร้อมกันนี้ได้มอบหมายให้กระทรวงการท่องเที่ยวและกีฬาเร่งพัฒนาส่งเสริมนักกีฬาไทยตามความถนัดและความสามารถให้พร้อมต่อการแข่งขันทุกรูปแบบทั้งกีฬาเดี่ยวและกีฬาทีม ขณะเดียวกันได้มอบแนวทางให้กับการกีฬาแห่งประเทศไทย ว่าจะทําอย่างไรให้มีนักกีฬาใหม่เพิ่มมากขึ้น และพัฒนาให้มีรูปร่างเป็นนักกีฬา เนื่องจากรูปร่างคนไทยส่วนใหญ่นั้นตัวเล็ก ความเข้มแข็งอดทนอาจสู้ไม่ได้ในระยะยาว จึงอาจเน้นการส่งเสริมด้านวิทยาศาสตร์การกีฬา และจัดการคัดเลือกนักกีฬาช้างเผือก นักกีฬาที่มีพรสวรรค์มาสู่วงการกีฬา เพราะเมื่ออายุมากขึ้น จะสามารถต่อยอดไปเป็นโค้ชอีกอาชีพหนึ่งได้
ในโอกาสนี้ โฆษกประจําสํานักนายกรัฐมนตรีได้กล่าวชื่นชมถึงความมุ่งมั่นของโปรเหมียวในการไปสู่เป้าหมายที่ตั้งไว้ ซึ่งเป็นสิ่งสําคัญนอกเหนือจากความสามารถและเทคนิคด้านการกีฬา จึงถือเป็นแบบอย่างที่ดีสําหรับเยาวชน และนักกีฬารุ่นใหม่ สอดคล้องกับนโยบายของรัฐบาลในการพัฒนาและส่งเสริมวงการกีฬาไทยให้มีความพร้อมในการแข่งขันทั้งในระดับประเทศและระดับสากล
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิฯ ทำงานเชิงรุกเปลี่ยนวัดทั่วประเทศเป็นศูนย์กลางไกล่เกลี่ยข้อพิพาท หวังประชาชนเข้าถึงความยุติธรรม
วันอาทิตย์ที่ 11 เมษายน 2564
กระทรวงยุติธรรม โดยกรมคุ้มครองสิทธิฯ ทํางานเชิงรุกเปลี่ยนวัดทั่วประเทศเป็นศูนย์กลางไกล่เกลี่ยข้อพิพาท หวังประชาชนเข้าถึงความยุติธรรม
กระทรวงยุติธรรม โดยกรมคุ้มครองสิทธิฯ ทํางานเชิงรุกเปลี่ยนวัดทั่วประเทศเป็นศูนย์กลางไกล่เกลี่ยข้อพิพาท หวังประชาชนเข้าถึงความยุติธรรม
นายเรืองศักดิ์ สุวารี อธิบดีกรมคุ้มครองสิทธิและเสรีภาพ เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม มีนโยบายแผนงานช่วยเหลือประชาชาชนให้เข้าถึงสิทธิการไกล่เกลี่ยตามหลักสิทธิมนุษยชน โดยล่าสุดกรมคุ้มครองสิทธิฯ ได้ทํางานเชิงรุกให้บริการประชาชนโดยดึงวัดเข้ามีส่วนร่วม โดยกรมคุ้มครองสิทธิฯร่วมมือกับสํานักงานพระพุทธศาสนาแห่งชาติ ตามมติมหาเถรสมาคม จัดทําข้อตกลงความร่วมมือ (MOU) ให้วัดที่มีความพร้อม ได้แก่ วัดเจ้าคณะกรุงเทพมหานคร วัดเจ้าคณะเขต วัดเจ้าคณะแขวง วัดเจ้าคณะจังหวัด วัดเจ้าคณะอําเภอ วัดเจ้าคณะตําบล จัดตั้งศูนย์ไกล่เกลี่ยข้อพิพาทให้ประชาชน รวมถึงนําหลักสูตรสิทธิมนุษยชนศึกษาเสริมความรู้ เข้าไปเป็นส่วนหนึ่งของการเรียนการสอนในโรงเรียนพระปริยัติธรรม
นอกจากนี้ กรมคุ้มครองสิทธิฯ ยังมีการจัดกิจกรรมให้ความรู้เกี่ยวกับการไกล่เกลี่ยข้อพิพาท ตามพ.ร.บ.การไกล่เกลี่ยข้อพิพาท พ.ศ. 2562 แก่พระสงฆ์ ผ่านวัดพื้นที่ 180 แขวงในกทม. และอีก 76 จังหวัด โดยหวังว่าการละเมิดสิทธิมนุษยชนจะลดลง ภายใต้การมีส่วนร่วม "บวร" บ้าน วัด โรงเรียน ผ่านการดําเนินงานคุ้มครองสิทธิและเสรีภาพแก่ประชาชน
"กรมคุ้มครองสิทธิ จะดึงทุกภาคส่วนเข้าร่วมกับประชาชน และจะดึงทุกศาสนาที่เป็นที่ยึดเหนี่ยวของคนไทยเข้าเป็นส่วนหนึ่งของการไกล่เกลี่ยด้วย เพื่อให้เข้าถึงและเป็นเครื่องมือในการบรรเทาช่วยเหลือสังคมลดความเดือดร้อน และจะเดินหน้าให้บริการในทุกมิติ หากพี่น้องประชาชนมีข้อสงสัยใดและหาคําตอบไม่ได้ สามารถ โทรปรึกษาได้ที่ 1111 กด 77 ตลอด 24 ชม."อธิบดีกรมคุ้มครองสิทธิฯ กล่าว
รัฐบาลไทย-ข่าวทำเนียบรัฐบาล-นายกฯ มั่นใจไทยพร้อมเป็นเจ้าภาพจัดการแข่งขันเจ็ตสกีและกอล์ฟระดับโลก ชูไทยแบบอย่างที่ดีในการเป็นเจ้าภาพจัดการแข่งขันกีฬายุค New Normal
วันอาทิตย์ที่ 11 เมษายน 2564
นายกฯ มั่นใจไทยพร้อมเป็นเจ้าภาพจัดการแข่งขันเจ็ตสกีและกอล์ฟระดับโลก ชูไทยแบบอย่างที่ดีในการเป็นเจ้าภาพจัดการแข่งขันกีฬายุค New Normal
นายกฯ มั่นใจไทยพร้อมเป็นเจ้าภาพจัดการแข่งขันเจ็ตสกีและกอล์ฟระดับโลก ชูไทยแบบอย่างที่ดีในการเป็นเจ้าภาพจัดการแข่งขันกีฬายุค New Normal
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความสามารถในการจัดการแข่งขันกีฬาระดับโลกของไทย พร้อมเป็นต้นแบบการจัดการแข่งขันกีฬาโลก ซึ่งประเทศไทยจะเป็นเจ้าภาพจัดการแข่งขันระดับโลกอย่างต่อเนื่องอีก 3 รายการ ได้แก่
-	การแข่งขันเจ็ตสกี เวิลด์คัพ (JET SKI WORLD CUP) ระหว่างวันที่ 21-25 เมษายน 2564
-	การเเข่งขันเจ็ตสกี โปรทัวร์ 2021 (JET SKI PRO TOUR 2021) ทั้งหมด 4 สนาม ระหว่างเดือนพฤษภาคม-สิงหาคม 2564
-	การแข่งขันกอล์ฟสตรีระดับ LPGA (Ladies Professional Golf Association) รายการ Honda LPGA Thailand ระหว่างวันที่ 6 – 9 พฤษภาคม 2564
โฆษกประจําสํานักนายกรัฐมนตรีกล่าวว่า ทั่วโลกชื่นชมความสําเร็จในการจัดการแข่งขันแบดมินตัน HSBC BWF World Tour in Bangkok ด้วยการจัดการแบบวิถีใหม่ New Normal ที่ผ่านมา ไว้วางใจมาตรการควบคุมการแพร่ระบาดของโรคโควิด-19 อย่างเคร่งครัดที่ได้ดูแลความปลอดภัยให้กับนักกีฬาและผู้มีส่วนเกี่ยวข้องทั้งหมด ได้แก่ การตรวจหาเชื้อโควิดก่อนเดินทาง ผ่านมาตรการกักตัว (Quarantine) สร้างระบบ Bubble ในแต่ละกิจกรรม และเน้นให้ปฏิบัติตามมาตรการป้องกันโรคโควิด-19 D-M-H-T-T
ซึ่งในโอกาสนี้ นายกรัฐมนตรีเชื่อมั่นว่าด้วยความร่วมมือร่วมใจของหน่วยงานทั้งภาครัฐ และเอกชนของไทย รวมทั้ง มาตรการทางสาธารณสุขไทยที่เข้มงวดครอบคลุม ไทยจะสามารถจัดการแข่งขันกีฬาระดับโลกอย่างสําเร็จเป็นความภาคภูมิใจของชาติ และส่งผลดีต่อการฟื้นฟูเศรษฐกิจประเทศ
....
รัฐบาลไทย-ข่าวทำเนียบรัฐบาล-จับกัง1 ห่วงคนหางาน กำชับเจ้าหน้าที่ให้บริการจัดหางาน ใส่ใจประชาชน
วันอาทิตย์ที่ 11 เมษายน 2564
จับกัง1 ห่วงคนหางาน กําชับเจ้าหน้าที่ให้บริการจัดหางาน ใส่ใจประชาชน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า มีความห่วงใยคนตกงานจากสถานการณ์โควิด-19 ระลอกใหม่ ได้มอบหมายนายไพโรจน์ โชติกเสถียร รองปลัดกระทรวงแรงงาน รักษาราชการแทนอธิบดีกรมการจัดหางานตรวจสอบการให้บริการจัดหางานทั่วประเทศ
พร้อมฝากถึงเจ้าหน้าที่นอกจากปฏิบัติงานตามหน้าที่แล้ว ยังต้องปฏิบัติงานด้วยความใส่ใจประชาชน เพื่อเปิดโอกาสให้กับผู้ว่างงานได้เข้าถึงตําแหน่งงาน นําไปสู่การมีงานทํา มีรายได้ มีคุณภาพชีวิตที่ดี ตามที่พล.อ.ประยุทธ์ จันทร์โอชา นายกรัฐมนตรี เน้นย้ํามาโดยตลอดว่าคนไทยที่ประสงค์ทํางานต้องได้รับโอกาส สามารถเข้าถึงการจ้างงานที่สะดวกรวดเร็ว เพื่อให้มีรายได้เลี้ยงดูตนเองและครอบครัว
ด้านนายไพโรจน์ โชติกเสถียร รองปลัดกระทรวงแรงงาน รักษาราชการแทนอธิบดีกรมการจัดหางาน กล่าวว่า กรมการจัดหางานรับข้อสั่งการรัฐมนตรีว่าการกระทรวงแรงงาน ล่าสุดได้สั่งการจัดหางานจังหวัดทั่วประเทศและผู้อํานวยการสํานักงานจัดหางานกรุงเทพมหานครพื้นที่1-10 เตรียมตําแหน่งงานว่างในพื้นที่ให้บริการคนหางาน ซึ่งจากข้อมูลขณะนี้แต่ละพื้นที่ยังมีสถานประกอบการที่มีความประสงค์จ้างงานและมีตําแหน่งงานอยู่เป็นจํานวนมาก พร้อมกําชับเจ้าหน้าที่กรมการจัดหางานให้บริการด้วยความใส่ใจ คํานึงถึงความลําบากของคนหางาน เพื่อให้ประชาชนที่ต้องการหางานได้งานทําตามความต้องการโดยเร็วที่สุด
ทั้งนี้ ผู้ที่ต้องการหางานทํา นายจ้าง/สถานประกอบการที่มีความประสงค์จะรับคนเข้าทํางาน สามารถใช้บริการจัดหางานผ่านเว็บไซต์ smartjob.doe.go.th และสามารถสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือ สายด่วนกระทรวงแรงงาน โทร.1506 กด 2 กรมการจัดหางาน และสายด่วนกรมการจัดหางาน โทร.1694
รัฐบาลไทย-ข่าวทำเนียบรัฐบาล-บรรยากาศการเดินทางช่วงสงกรานต์ วันที่ 10 เม.ย.64 หมอชิต 2 เงียบเหงามีประชาชนเดินทางกลับภูมิลำเนาบางตา
วันอาทิตย์ที่ 11 เมษายน 2564
บรรยากาศการเดินทางช่วงสงกรานต์ วันที่ 10 เม.ย.64 หมอชิต 2 เงียบเหงามีประชาชนเดินทางกลับภูมิลําเนาบางตา
ขณะที่ บขส. ยังคุมเข้มมาตรการด้านความปลอดภัย และร่วมรณรงค์ “สงกรานต์สุขใจ ขับขี่ปลอดภัย ห่างไกลโควิด”
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) เปิดเผยตัวเลขผู้โดยสารเดินทางในช่วงเทศกาลสงกรานต์ว่า เมื่อวันที่ 9 เมษายน 2564) บขส. ได้จัดรถบขส.,รถร่วม,รถตู้ (เที่ยวไป) จํานวน 4,046 เที่ยว รองรับผู้โดยสาร จํานวน 58,244 คน ส่วนเที่ยวกลับ ได้จัดรถบขส.,รถร่วม,รถตู้ จํานวน 3,874 เที่ยว รองรับผู้โดยสาร จํานวน 42,833 คน
ในวันที่ 10 เมษายน 2564 คาดการณ์ว่าจะมีผู้โดยสารเดินทางกลับภูมิลําเนา ประมาณ 50,000 คน โดย บขส. ยังคงจัดรถโดยสารรองรับการเดินทางในเที่ยวไป กว่า 5,000 เที่ยว สามารถรองรับผู้โดยสารได้กว่า 100,000 คน
ทั้งนี้ขอความร่วมมือให้ผู้โดยสารเผื่อเวลาเดินทางมายังสถานีขนส่งผู้โดยสารอย่างน้อย 1-2 ชั่วโมง ก่อนเวลารถออก และผู้ที่จองตั๋วโดยสารล่วงหน้าให้ตรวจสอบเวลาและจุดขึ้นรถที่ระบุในบัตรโดยสาร โดยเฉพาะเส้นทางภาคเหนือและภาคตะวันออกเฉียงเหนือ เนื่องจากในปีนี้ บขส.จัดรถโดยสารออกจากสถานีขนส่งผู้โดยสารกรุงเทพ (จตุจักร) หรือ หมอชิต 2 เท่านั้น
กรรมการผู้จัดการใหญ่ บขส. กล่าวด้วยว่า หลังจาก บขส. ได้ประกาศมาตรการช่วยเหลือผู้โดยสารที่มีความประสงค์งดการเดินทางในระหว่างวันที่ 8 -18 เมษายน 2564 ให้คืนตั๋วโดยสาร บขส. ได้เต็มราคา ไม่หักค่าธรรมเนียม ล่าสุด (ข้อมูล ณ วันที่ 10 เมษายน 2564) มีผู้โดยสารขอคืนตั๋วแล้ว จํานวน 9,322 ใบ คิดเป็น 15.74% โดยเส้นทางเหนือ มีผู้โดยสารคืนตั๋วมากที่สุด รองลงมาภาคใต้ และภาคตะวันออกเฉียงเหนือ ตามลําดับ ทั้งนี้ ผู้โดยสาร ยังติดต่อขอคืนตั๋วหรือ
เลื่อนการเดินทาง ได้ที่ช่องจําหน่ายตั๋วของ บขส. ก่อนเวลารถออก ไม่น้อยกว่า 3 ชั่วโมง ส่วนผู้โดยสารใช้สิทธิ์บัตรสวัสดิการแห่งรัฐ , โครงการ“เราชนะ” และโครงการ “ม33เรารักกัน” ไม่สามารถขอคืนเงินค่าตั๋วได้ แต่สามารถแจ้งเลื่อนการเดินทางได้ ก่อนเวลารถออกไม่น้อยกว่า 3 ชั่วโมง
อย่างไรก็ดี บขส. ได้ร่วมจัดกิจกรรมรณรงค์สร้างจิตสํานึกและความตระหนักในการใช้รถใช้ถนนในช่วงเทศกาลสงกรานต์ 2564 “สงกรานต์สุขใจ ขับขี่ปลอดภัย ห่างไกลโควิด” โดยการแจกหน้ากากอนามัยและเจลแอลกอฮอล์ รวมทั้งมีการประชาสัมพันธ์ให้ผู้ใช้บริการมีส่วนร่วมในการสร้างความปลอดภัย เช่น คาดเข็มขัดนิรภัย และไม่ดื่มเครื่องดื่มแอลกอฮอล์ เป็นต้น นอกจากนี้ ได้สั่งกําชับไปยังเจ้าหน้าที่ทุกฝ่ายให้เพิ่มการเฝ้าระวังและป้องกันการแพร่ระบาดของเชื้อไวรัสโควิด-19 ในสถานีขนส่งผู้โดยสารทุกแห่ง และบนรถโดยสาร ตามมาตรการสาธารณสุขอย่างเคร่งครัด และขอให้ประชาชนที่มีความจําเป็นต้องเดินทาง สวมหน้ากากอนามัยหรือหน้ากากผ้า ขณะใช้บริการตลอดเวลา รวมทั้งให้ลงทะเบียนผ่านแอปพลิเคชันไทยชนะหรือแพลตฟอร์มไทยชนะทุกครั้งที่ใช้บริการ และในการเดินทางข้ามจังหวัด ขอให้ประชาชน
ติดตามข้อมูลข่าวสารและประกาศเข้าพื้นที่ของแต่ละจังหวัดก่อนออกเดินทางด้วย สอบถามข้อมูลเพิ่มเติมได้ที่ Call Center 1490 เรียก บขส.
รัฐบาลไทย-ข่าวทำเนียบรัฐบาล-บขส. เผยภาพรวมการเดินทางในช่วงเทศกาลสงกรานต์ ตั้งแต่วันที่ 8-10 เม.ย. 2564
วันอาทิตย์ที่ 11 เมษายน 2564
บขส. เผยภาพรวมการเดินทางในช่วงเทศกาลสงกรานต์ ตั้งแต่วันที่ 8-10 เม.ย. 2564
มีผู้โดยสารเดินทางกลับภูมิลําเนากว่า 1.5 แสนคน พร้อมสั่งคุมเข้มมาตรการด้านความปลอดภัย และร่วมรณรงค์ “สงกรานต์สุขใจ ขับขี่ปลอดภัย ห่างไกลโควิด”
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) เปิดเผยตัวเลขผู้โดยสารเดินทางในช่วงเทศกาลสงกรานต์ว่า ตั้งแต่วันที่ 8-10 เมษายน 2564 บขส. ได้จัดรถบขส.,รถร่วม,รถตู้ (เที่ยวไป) จํานวน 11,634 เที่ยว รองรับผู้โดยสาร จํานวน 158,287 คน ส่วนเที่ยวกลับ ได้จัดรถบขส.,รถร่วม,รถตู้ จํานวน 11,108 เที่ยว รองรับผู้โดยสาร จํานวน 116,152 คน น้อยกว่าที่คาดการณ์ไว้ เนื่องจากสถานการณ์การแพร่ระบาดของเชื้อไวรัสโควิด-19 ส่งผลให้ประชาชนส่วนใหญ่งดเดินทาง
กรรมการผู้จัดการใหญ่ บขส. กล่าวด้วยว่า ขณะนี้ยังมีประชาชนทยอยคืนตั๋วโดยสาร โดยข้อมูลล่าสุดของวันที่ 10 เมษายน 2564 มีผู้โดยสารขอคืนตั๋วเพิ่มอีก 4,138 ใบ ทําให้ยอดรวมการคืนตั๋วโดยสารสะสมอยู่ที่ 13,460 ใบ คิดเป็น 22.73% ของจํานวนที่นั่งที่มีการจําหน่ายตั๋วเดินทางระหว่างวันที่ 8-18 เมษายน 2564 โดยเส้นทางภาคเหนือ มีผู้โดยสารคืนตั๋วมากที่สุด รองลงมาภาคใต้ และภาคตะวันออกเฉียงเหนือ ตามลําดับ
"แม้ว่าจะมีผู้โดยสารทยอยคืนตั๋ว แต่ยังมีผู้โดยสารมาซื้อตั๋วเดินทางอย่างต่อเนื่องทุกวัน ทําให้บรรยากาศการเดินทางในช่วงสงกรานต์ปีนี้ไม่เงียบเหงานัก" นายสัญลักข์ กล่าว
สําหรับในช่วงเทศกาลสงกรานต์นี้ บขส. ได้กําชับพนักงานขับรถเพิ่มความระมัดระวังในการขับขี่ เนื่องจากในระยะนี้หลายพื้นที่มีฝนตกอย่างต่อเนื่อง รวมทั้งขอให้ตระหนักถึงความปลอดภัยในการใช้รถใช้ถนน เช่น ขับรถด้วยความเร็วตามที่กฎหมายกําหนด คาดเข็มขัดนิรภัยตลอดการเดินทาง เป็นต้น
นอกจากนี้ ได้สั่งกําชับไปยังนายสถานีเดินรถและเจ้าหน้าที่ทุกฝ่าย เพิ่มการเฝ้าระวังและป้องกันการแพร่ระบาดของเชื้อไวรัสโควิด-19 ภายในสถานีขนส่งผู้โดยสารและบนรถโดยสาร ตามมาตรการสาธารณสุขอย่างเคร่งครัด รวมทั้งขอให้ผู้ใช้บริการสวมหน้ากากอนามัยหรือหน้ากากผ้าตลอดเวลา ลงทะเบียนผ่านแอปพลิเคชันไทยชนะ และขอให้ติดตามข้อมูลข่าวสารและประกาศเข้าพื้นที่ของแต่ละจังหวัดก่อนออกเดินทางด้วย สอบถามข้อมูลเพิ่มเติมได้ที่ Call Center 1490 เรียก บขส.
รัฐบาลไทย-ข่าวทำเนียบรัฐบาล-รมว.ยุติธรรม ลงตรวจด่านสบปราบ-แม่พริก ติดตามสถานการณ์ยาเสพติดพื้นที่ลำปาง พร้อมมอบอุปกรณ์เพื่อสนับสนุนการปฏิบัติงานปราบปราม ชมทุกคนทำงานหนักเพื่อช่วยให้สังคมดีขึ้น
วันอาทิตย์ที่ 11 เมษายน 2564
รมว.ยุติธรรม ลงตรวจด่านสบปราบ-แม่พริก ติดตามสถานการณ์ยาเสพติดพื้นที่ลําปาง พร้อมมอบอุปกรณ์เพื่อสนับสนุนการปฏิบัติงานปราบปราม ชมทุกคนทํางานหนักเพื่อช่วยให้สังคมดีขึ้น
นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วยนายวิชัย ไชยมงคล เลขาธิการ ป.ป.ส.และคณะ ได้ลงพื้นที่ตรวจเยี่ยมการปฏิบัติงานของเจ้าหน้าที่ตํารวจในการสกัดกั้นยาเสพติด
เมื่อวันที่ ๑๐ เมษายน ๒๕๖๔ ณ ด่านตรวจยาเสพติดสบปราบ อ.สบปราบ จ.ลําปาง นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วยนายวิชัย ไชยมงคล เลขาธิการ ป.ป.ส. และคณะ ได้ลงพื้นที่ตรวจเยี่ยมการปฏิบัติงานของเจ้าหน้าที่ตํารวจในการสกัดกั้นยาเสพติด โดยมี ว่าที่พันตรีอดิศักดิ์ น้อยสุวรรณ รองผู้ว่าราชการจังหวัดลําปาง พล.ต.ต.เฉลิมพล จินตรัตน์ รอง ผบช.ภ.๕ พล.ต.ต.นันทวิทย์ เทียมบุญธง ผบก.ภ.จว.ลําปาง นายพนมพร ตุ้ยกาศ นายอําเภอสบปราบ พ.ต.อ.ชูวิทย์ กองแก้ว รอง ผบก.ภ.จว.ลําปาง ให้การต้อนรับ
โดย พ.ต.อ.จรัญ สุวรรณเวช ผกก.สภ.สบปราบ จ.ลําปาง รายงานสถานการณ์ด้านยาเสพติด และผลการดําเนินงานสกัดกั้นยาเสพติดปี ๒๕๖๑ - ปัจจุบัน สามารถจับกุมผู้ต้องหาได้ ๓๐๔ คน ของกลางยาบ้า ๖๓๓,๗๘๙ เม็ด ไอซ์ ๕๓๑ กิโลกรัม และกัญชา ๓๔๖ กรัม สําหรับคดีที่น่าสนใจ อาทิ วันที่ ๓ พฤศจิกายน ๒๕๖๒ จับกุมผู้ต้องหา พร้อมของกลางไอซ์น้ําหนัก ๕๐๐ กิโลกรัม วันที่ ๓ กรกฎาคม ๒๕๖๓ จับกุมผู้ต้องหาพร้อมยาบ้า ๔ แสนเม็ด และล่าสุดวันที่ ๑๐ เมษายน ๒๕๖๔ จับกุมผู้ต้องหาพร้อมยาบ้า ๖ พันเม็ด ที่กําลังลําเลียงไปยังจังหวัดสุโขทัย
ต่อมาเวลา ๑๒.๐๐ น. นายสมศักดิ์ และคณะได้เดินทางไปยังด่านตรวจยาเสพติดแม่พริก สภ.แม่พริก จ. ลําปาง โดยมี พ.ต.อ.นภดล ใบเรือ ผกก.สภ.แม่พริก จ.ลําปาง ให้การต้อนรับ พร้อมรายงานสถานการณ์ด้านยาเสพติด และผลการดําเนินงานสกัดกั้นยาเสพติดที่ผ่านมา อาทิ วันที่ ๒๗ กุมภาพันธ์ ๒๕๖๓ จับกุมผู้ต้องหาพร้อมของกลางยาบ้า ๒.๕ ล้านเม็ด วันที่ ๒๒ มีนาคม ๒๕๖๓ จับกุมผู้ต้องหาพร้อมของกลางไอซ์ ๑๘๖ กิโลกรัม วันที่ ๒๙ สิงหาคม ๒๕๖๓ จับกุมผู้ต้องหาพร้อมยาบ้า ๕ ล้านเม็ด วันที่ ๑๕ มีนาคม ๒๕๖๔ จับกุมผู้ต้องหาพร้อมยาบ้าได้ ๔ แสนเม็ด
นายสมศักดิ์ ระบุว่า เวลานี้การตรวจค้นของทุกฝ่ายทั้ง ตํารวจ ป.ป.ส. เจ้าหน้าที่ปกครองคงยากลําบาก เพราะสถานการณ์แพร่เชื้อไวรัสโควิด-19 และต้องระมัดระวังตัวเองให้มาก และยังเป็นช่วงเทศกาลสงกรานต์ที่มีคนเดินทางเยอะ ส่วนในเรื่องการจับกุมปราบปราม ตนขอชื่นชมทุกฝ่ายทํางานหนัก แม้ว่าการจับกุมยาบ้าล่าสุดที่ สภ.สบปราบ จับกุมได้ล่าสุดวันนี้ ๖,๐๐๐ เม็ด จํานวนอาจไม่มากแต่หากลงสู่ชุมชน จะกลายเป็นปัญหาที่ตามมาเราอาจต้องทํางานหนักขึ้นในการแก้ปัญหายาเสพติดเพื่อให้สังคมนั้นดีขึ้น
จากนั้นนายสมศักดิ์ และนายวิชัย ได้มอบเครื่องอุปโภคบริโภค น้ํายาตรวจปัสสาวะ ถุงมือยาง เพื่อสนับสนุนการปฏิบัติงานของเจ้าหน้าที่ และเพื่อเป็นขวัญกําลังใจแก่เจ้าหน้าที่ ด่านตรวจยาเสพติดสบปราบ อ.สบปราบ จ.ลําปาง และด่านตรวจยาเสพติดแม่พริก สภ.แม่พริก จ.ลําปาง ด้วย
รัฐบาลไทย-ข่าวทำเนียบรัฐบาล-รฟม. แจ้งพนักงานประจำตู้เก็บเงินค่าบริการลานจอดรถสถานีรถไฟฟ้าพระราม 9 (รัชดาภิเษก ซอย 2) ตรวจพบเชื้อไวรัส COVID-19
วันอาทิตย์ที่ 11 เมษายน 2564
รฟม. แจ้งพนักงานประจําตู้เก็บเงินค่าบริการลานจอดรถสถานีรถไฟฟ้าพระราม 9 (รัชดาภิเษก ซอย 2) ตรวจพบเชื้อไวรัส COVID-19
พร้อมจัดมาตรการเร่งด่วน ฉีดพ่นน้ํายาฆ่าเชื้อพื้นที่จุดเสี่ยงป้องกันการระบาดของเชื้อไวรัส
จากสถานการณ์การแพร่ระบาดของเชื้อไวรัส COVID-19 ในประเทศไทยเพิ่มสูงขึ้นในหลายพื้นที่นั้น วันที่ 10 เมษายน 2564 เวลา 12.50 น. การรถไฟฟ้าขนส่งมวลชนแห่งประเทศไทย (รฟม.) ได้รับแจ้งจาก บริษัท เจนก้องไกล จํากัด (บริษัทฯ) ผู้รับจ้างเก็บเงินค่าบริการจอดรถ โครงการรถไฟฟ้ามหานคร สายเฉลิมรัชมงคล (MRT สายสีน้ําเงิน) ว่า มีพนักงานประจําตู้เก็บเงินของลานจอดรถสถานีรถไฟฟ้าพระราม9 (รัชดาภิเษก ซอย 2) จํานวน 1 ราย ได้รับผลยืนยันว่าตรวจพบการติดเชื้อไวรัส COVID-19
โดย รฟม. ขอเรียนชี้แจงประวัติการปฏิบัติงานของพนักงานรายดังกล่าว ดังนี้
- วันอาทิตย์ที่ 4 เมษายน 2564 เวลา 01.25 – 05.00 น. เดินทางไปเที่ยวกลางคืน
- วันจันทร์ที่ 5 เมษายน 2564 เวลา 14.30 – 14.45 น. ปฏิบัติงานเป็นพนักงานสํารอง ณ อาคารจอดรถ 3 ชั้น สถานีศูนย์วัฒนธรรมฯ ถนนรัชดาภิเษก เวลา 15.00 – 01.00 น. ปฏิบัติงาน ณ ลานจอดรถสถานีรถไฟฟ้าพระราม9 (รัชดาภิเษก ซอย 2)
- วันอังคารทึ่ 6 เมษายน 2564 เวลา 14.30 – 14.45 น. ปฏิบัติงานเป็นพนักงานสํารอง ณ อาคารจอดรถ 3 ชั้น สถานีศูนย์วัฒนธรรมฯ ถนนรัชดาภิเษก เวลา 15.00 – 01.00 น. ปฏิบัติงาน ณ ลานจอดรถสถานีรถไฟฟ้าพระราม9 (รัชดาภิเษก ซอย 2)
- วันพุธที่ 7 เมษายน 2564 เวลา 14.30 – 14.45 น. ปฏิบัติงานเป็นพนักงานสํารอง ณ ลานจอดรถสถานีห้วยขวาง ถนนรัชดาภิเษก เวลา 15.00 – 01.00 น. ปฏิบัติงาน ณ ลานจอดรถสถานีรถไฟฟ้าพระราม9 (รัชดาภิเษก ซอย 2)
ดังนั้น รฟม. จึงได้ดําเนินการมาตรการเร่งด่วนในการป้องกันการแพร่ระบาดของเชื้อไวรัส COVID-19 โดยปิดให้บริการพื้นที่จุดเสี่ยงทั้ง 3 แห่ง ได้แก่ ลานจอดรถสถานีรถไฟฟ้าพระราม9 (รัชดาภิเษก ซอย 2) ลานจอดรถสถานีห้วยขวาง และอาคารจอดรถ 3 ชั้น สถานีศูนย์วัฒนธรรมแห่งประเทศไทย โดยทันที และได้ประสานจัดหาบริษัทเข้ามาทําความสะอาด ฉีดพ่นน้ํายาฆ่าเชื้อ เพื่อยับยั้งการแพร่ระบาดของเชื้อไวรัสฯ ตามมาตรการป้องกันโรคที่กรมควบคุมโรค กระทรวงสาธารณสุข ได้กําหนดไว้ โดยลานจอดรถและอาคารจอดรถดังกล่าวจะสามารถเปิดให้บริการได้อีกครั้งในวันที่ 11 เมษายน 2564 พร้อมกันนี้ รฟม. ได้ประสานแจ้งผู้ใกล้ชิดกับพนักงานรายดังกล่าวและมีความเสี่ยงสูงทั้งหมด เข้ารับการตรวจหาเชื้อไวรัส COVID-19 และกักตัวเฝ้าระวังสังเกตอาการ เป็นเวลา 14 วัน
ทั้งนี้ อาคารและลานจอดรถของ รฟม. ได้ดําเนินการปฏิบัติตามมาตรการเฝ้าระวังป้องกันการแพร่ระบาดของเชื้อไวรัส COVID-19 มาโดยตลอด ดังนี้
1. จัดให้มีการตรวจคัดกรองอุณหภูมิพนักงานเป็นประจําทุกวันก่อนเริ่มงาน
2. จัดให้พนักงานสวมใส่อุปกรณ์ป้องกัน ได้แก่ หน้ากากอนามัย ถุงมือ โดยกําชับให้สวมใส่ทุกครั้งที่เข้าพื้นที่ปฏิบัติงาน
3. จัดให้มีเจลแอลกอฮอล์ประจําตู้เก็บเงินทุกแห่ง
4. ทําความสะอาดบัตรจอดรถทุกครั้งก่อนให้บริการ ระหว่างให้บริการ และปิดให้บริการ
5. ติดตั้งอุปกรณ์และรักษาระยะห่างภายในลิฟต์
6. เพิ่มความถี่ในการทําความสะอาดบริเวณจุดที่สัมผัสร่วมกัน
7. มีการประชาสัมพันธ์ให้ความรู้เกี่ยวกับมาตรการป้องกันการแพร่ระบาดของเชื้อไวรัส COVID-19
ติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-สธ.เน้นย้ำมาตรการส่วนบุคคล เลี่ยงจุดเสี่ยง กิจกรรมเสี่ยง ดื่มแอลกอฮอล์ขาดสติติดเชื้อง่าย
วันจันทร์ที่ 12 เมษายน 2564
สธ.เน้นย้ํามาตรการส่วนบุคคล เลี่ยงจุดเสี่ยง กิจกรรมเสี่ยง ดื่มแอลกอฮอล์ขาดสติติดเชื้อง่าย
สธ.เน้นย้ํามาตรการส่วนบุคคล เลี่ยงจุดเสี่ยง กิจกรรมเสี่ยง ดื่มแอลกอฮอล์ขาดสติติดเชื้อง่าย
กระทรวงสาธารณสุข พบภาพรวมผู้ติดเชื้อกระจายตัวไปหลายจังหวัด สาเหตุหลักจากสถานบันเทิง ให้เข้มมาตรการส่วนบุคคล เลี่ยงจุดเสี่ยง กิจกรรมเสี่ยง ดื่มแอลกอฮอล์ขาดสติติดเชื้อได้ง่าย หากรู้ตัวมีความเสี่ยง ให้เฝ้าระวังตนเอง ไม่พบปะคนหมู่มากจะช่วยให้การควบคุมโรคเป็นไปอย่างรวดเร็ว
วันนี้ (12 เมษายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา2019 กระทรวงสาธารณสุขจ.นนทบุรี นายแพทย์โอภาส การย์กวินพงศ์ อธิบดีกรมควบคุมโรค แถลงสถานการณ์โรคโควิด 19 ว่า วันนี้ประเทศไทยพบผู้ติดเชื้อรายใหม่ 985 ราย มาจากระบบเฝ้าระวังในโรงพยาบาล 634 ราย การค้นหาเชิงรุกในชุมชน 346 ราย และเดินทางมาจากต่างประเทศ 5 ราย สําหรับการฉีดวัคซีนโควิด 19 ฉีดแล้ว 570,052 โดส แบ่งเป็นเข็มแรก 498,791 ราย และครบ 2 เข็ม 71,261 ราย โดยฉีดให้กับ บุคลากรการแพทย์/สาธารณสุข และ อสม. จํานวน 200,525 คน, เจ้าหน้าที่อื่นๆ ที่มีโอกาสสัมผัสผู้ป่วย 48,765 คน ผู้ที่มีอายุตั้งแต่ 60 ปีขึ้นไป 25,939 คน ,ผู้ที่มีโรคประจําตัว 22,2143 คน และประชาชนในพื้นที่เสี่ยง 201,319 คน
นายแพทย์โอภาสกล่าวต่อว่า แนวโน้มผู้ติดเชื้อของประเทศไทยขณะนี้ยังคงเพิ่มขึ้นอย่างต่อเนื่อง ภาพรวมส่วนใหญ่ติดเชื้อจากการไปเที่ยวในสถานบันเทิง ผับ บาร์ คาราโอเกะ และแพร่เชื้ออย่างรวดเร็วไปยัง 72 จังหวัด ทําให้เกิดการแพร่เชื้อในครอบครัว และยังแพร่เชื้อกันภายในจังหวัดด้วย ดังนั้นหากรู้ตัวมีความเสี่ยง ให้เฝ้าระวังตนเอง ไม่พบปะคนหมู่มาก และเข้มมาตรการส่วนบุคคล ไม่นําตัวเองไปในสถานที่เสี่ยง กิจกรรมเสี่ยง และเลี่ยงการดื่มเครื่องดื่มแอลกอฮอล์เนื่องจากจะทําให้ขาดสติ มีพฤติกรรมง่ายต่อการติดเชื้อได้ หากทุกคนช่วยกันจะทําให้สามารถควบคุมสถานการณ์ได้ในระยะเวลาไม่นาน นอกจากนี้ขอชื่นชม จังหวัดประจวบคีรีขันธ์ที่ได้ออกมาตรการเพื่อแก้ไขสถานการณ์อย่างเต็มที่ (ข้อมูลล่าสุด 12 เมษายน 2564) มีผู้ติดเชื้อจํานวน 52 ราย ซึ่งมีจุดเริ่มต้นจากผู้ติดเชื้อจากสถานบันเทิงในกรุงเทพมหานคร และแพร่เชื้อสู่คนในครอบครัว และในสถานบันเทิงอื่นๆ โดยได้เร่งติดตาม สอบสวนและควบคุมโรค นําผู้ติดเชื้อเข้ารับการรักษาที่โรงพยาบาล คัดกรองผู้สัมผัสเสี่ยงสูง เสี่ยงต่ํา และปิดสถานที่เสี่ยง ส่วนมาตรการที่ได้ดําเนินการร่วมกับหน่วยงานท้องถิ่นได้ทําบิ๊กคลีนนิ่ง ปฏิบัติการทําลายเชื้อทุกจุดเสี่ยงในหัวหิน เมื่อวันที่ 9 เมษายนที่ผ่านมา ทําให้ขณะนี้หัวหินปลอดเชื้อแล้ว ส่วนที่เชียงใหม่ผู้ติดเชื้อส่วนใหญ่เป็นกลุ่มนักศึกษาที่ทํากิจกรรมร่วมกัน และจากสถานบันเทิง ได้ดําเนินการดูแลตามระบบโดยมีโรงพยาบาลสนามรองรับผู้ติดเชื้อโควิด 19
สําหรับวัคซีนจากซิโนแวคล็อตที่ 3 จํานวน 1 ล้านโดส ที่มาถึงประเทศไทยเมื่อวันที่ 10 เมษายน ขณะนี้ อย. และกรมวิทยาศาสตร์การแพทย์ ได้เข้าไปดําเนินการตรวจสอบคุณภาพ (Lot Release) คาดว่าภายใน 2-3 วัน กระจายไปยังจังหวัดต่างๆ และฉีดให้กับกลุ่มเป้าหมายโดยเร็วที่สุดเพื่อป้องการติดเชื้อ ลดการป่วยที่รุนแรง การเสียชีวิต และสร้างภูมิคุ้มกันหมู่ให้เกิดในประเทศ สําหรับกรณีประสิทธิภาพ ของวัคซีนซิโนแวค ขอยืนยันว่า วัคซีนมีประสิทธิภาพในระดับมาตรฐานที่องค์การอนามัยโลกรับรองว่ามากกว่าร้อยละ 50 อย่างไรก็ตาม แม้ว่าจะได้รับการฉีดวัคซีนโควิด 19 แล้วแต่ยังมีโอกาสติดเชื้อได้ ขอให้ไม่ประมาท การ์ดอย่าตก คงเข้มมาตรการสวมหน้ากากอนามัย ให้ได้ 100% ล้างมือ หลีกเลี่ยง สถานที่เสี่ยง ต่อไป
รัฐบาลไทย-ข่าวทำเนียบรัฐบาล-สารนายกรัฐมนตรี เนื่องในโอกาสต้อนรับเดือนรอมฎอน ประจำฮิจเราะห์ศักราช 1442 ส่งความปรารถนาดีต่อพี่น้องชาวไทยมุสลิมทั่วประเทศ
วันจันทร์ที่ 12 เมษายน 2564
สารนายกรัฐมนตรี เนื่องในโอกาสต้อนรับเดือนรอมฎอน ประจําฮิจเราะห์ศักราช 1442 ส่งความปรารถนาดีต่อพี่น้องชาวไทยมุสลิมทั่วประเทศ
สารนายกรัฐมนตรี เนื่องในโอกาสต้อนรับเดือนรอมฎอน ประจําฮิจเราะห์ศักราช 1442 ส่งความปรารถนาดีต่อพี่น้องชาวไทยมุสลิมทั่วประเทศ
พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวเนื่องในโอกาสต้อนรับเดือนรอมฎอน ประจําฮิจเราะห์ศักราช 1442 ส่งความปรารถนาดีและขอแสดงความยินดีต่อพี่น้องชาวไทยมุสลิมทั่วประเทศที่จะได้ปฏิบัติศาสนกิจสําคัญในเดือนแห่งความศรัทธาของพี่น้องชาวมุสลิมในการขัดเกลาจิตใจให้บริสุทธิ์ รวมทั้งทดสอบความเข้มแข็งทางด้านร่างกาย และจิตวิญญาณ ด้วยการถือศีลอด การละเว้นอบายมุขทุกประเภท และการยึดมั่นในการทําความดี อันเป็นการสร้างกุศลอันแรงกล้าแก่ตนเอง
นายกรัฐมนตรีกล่าวว่า ในปัจจุบันแม้ว่าสถานการณ์การแพร่ระบาดของโรคติดเชื้อไวรัสโคโรนา 2019 ในประเทศไทย อาจส่งผลต่อการปฏิบัติศาสนกิจตามหลักศาสนาหลาย ๆ ประการ แต่การฝึกตนในช่วงสถานการณ์ที่ยากลําบากเช่นนี้ ย่อมจะทําให้ท่านทั้งหลายได้ใช้สติและความอดทน ที่จะดํารงตนอยู่ในความไม่ประมาท ซึ่งจะช่วยทําให้จิตใจผู้ปฏิบัติ มีความบริสุทธิ์งอกงามด้วยศรัทธาอันแรงกล้า และคุณงามความดีที่ได้เพียรปฏิบัตินี้ย่อมจะส่งผลให้ตนเอง ชุมชน สังคม และประเทศชาติมีแต่ความสงบสุขร่มเย็นต่อไป
นายกรัฐมนตรีอวยพรเนื่องในโอกาสอันเป็นมงคลในเดือนรอมฎอน ประจําปีฮิจเราะห์ศักราช 1442 ขอให้พระผู้อภิบาลได้โปรดประทานพรอันประเสริฐให้พี่น้องชาวไทยมุสลิมทุกคนจงประสบแต่ความสุขสวัสดี มีความจําเริญรุ่งเรือง มีสุขภาพพลานามัยที่สมบูรณ์แข็งแรง และสัมฤทธิผลในสิ่งที่พึงปรารถนาทุกประการ เพื่อร่วมเป็นกําลังสําคัญในการสร้างสันติสุขแก่ประเทศชาติสืบไป
...........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สารนายกรัฐมนตรี เนื่องในโอกาสต้อนรับเดือนรอมฎอน ประจำฮิจเราะห์ศักราช 1442
วันจันทร์ที่ 12 เมษายน 2564
สารนายกรัฐมนตรี เนื่องในโอกาสต้อนรับเดือนรอมฎอน ประจําฮิจเราะห์ศักราช 1442
สารนายกรัฐมนตรี เนื่องในโอกาสต้อนรับเดือนรอมฎอน ประจําฮิจเราะห์ศักราช 1442
สารนายกรัฐมนตรี
เนื่องในโอกาสต้อนรับเดือนรอมฎอน
ประจําฮิจเราะห์ศักราช1442
วันที่12เมษายน2564
------------------
พี่น้องชาวไทยมุสลิมที่รักทุกท่าน
เนื่องในโอกาสต้อนรับเดือนรอมฎอนประจําฮิจเราะห์ศักราช1442ผมขอส่งความปรารถนาดีและขอแสดงความยินดีต่อพี่น้องชาวไทยมุสลิมทั่วประเทศที่จะได้ปฏิบัติศาสนกิจสําคัญในเดือนแห่งความศรัทธาของพี่น้องชาวมุสลิมในการขัดเกลาจิตใจให้บริสุทธิ์รวมทั้งทดสอบความเข้มแข็งทางด้านร่างกายและจิตวิญญาณด้วยการถือศีลอดการละเว้นอบายมุขทุกประเภทและการยึดมั่นในการทําความดีอันเป็นการสร้างกุศลอันแรงกล้าแก่ตนเอง
ในปัจจุบันแม้ว่าสถานการณ์การแพร่ระบาดของโรคติดเชื้อไวรัสโคโรนา2019ในประเทศไทยอาจส่งผลต่อการปฏิบัติศาสนกิจตามหลักศาสนาหลายๆประการแต่การฝึกตนในช่วงสถานการณ์ที่ยากลําบากเช่นนี้ย่อมจะทําให้ท่านทั้งหลายได้ใช้สติและความอดทนที่จะดํารงตนอยู่ในความไม่ประมาทซึ่งจะช่วยทําให้จิตใจผู้ปฏิบัติมีความบริสุทธิ์งอกงามด้วยศรัทธาอันแรงกล้าและคุณงามความดีที่ได้เพียรปฏิบัตินี้ย่อมจะส่งผลให้ตนเองชุมชนสังคมและประเทศชาติมีแต่ความสงบสุขร่มเย็นต่อไป
ในโอกาสอันเป็นมงคลในเดือนรอมฎอนประจําปีฮิจเราะห์ศักราช1442นี้ผมขอให้พระผู้อภิบาลได้โปรดประทานพรอันประเสริฐให้พี่น้องชาวไทยมุสลิมทุกคนจงประสบแต่ความสุขสวัสดีมีความจําเริญรุ่งเรืองมีสุขภาพพลานามัยที่สมบูรณ์แข็งแรงและสัมฤทธิผลในสิ่งที่พึงปรารถนาทุกประการเพื่อร่วมเป็นกําลังสําคัญในการสร้างสันติสุขแก่ประเทศชาติสืบไป
สวัสดีครับ
รัฐบาลไทย-ข่าวทำเนียบรัฐบาล-แรงงานเฮลั่น!! ม33เรารักกัน เงินเข้างวดสุดท้ายและกลุ่มทบทวนสิทธิผ่านได้ครบ 4,000 บาท รับสงกรานต์
วันจันทร์ที่ 12 เมษายน 2564
แรงงานเฮลั่น!! ม33เรารักกัน เงินเข้างวดสุดท้ายและกลุ่มทบทวนสิทธิผ่านได้ครบ 4,000 บาท รับสงกรานต์
รัฐมนตรีว่าการกระทรวงแรงงาน เผย ความคืบหน้าโครงการ ม33เรารักกัน วันนี้ (12 เม.ย.64) เป็นวันที่โอนเงินงวดสุดท้าย จํานวน 1,000 บาท จนครบ 4,000 บาทให้ผู้ประกันตนมาตรา 33 ที่ได้รับสิทธิ และกลุ่มที่ทบทวนสิทธิผ่านก็จะได้รับเงิน จํานวน 4,000 บาท
เมื่อวันที่ 12 เมษายน 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าโครงการ ม33เรารักกันว่า หลังจากที่วันนี้ (12 เม.ย.64) เป็นวันที่ได้มีการโอนเงินงวดที่ 4 ซึ่งเป็นงวดสุดท้ายของโครงการ จํานวน 1,000 บาท จบครบ 4,000 บาท ให้กับผู้ประกันตนมาตรา 33 ที่ได้รับสิทธิ ส่วนกรณีผู้ที่ทบทวนสิทธิผ่านแล้วในวันนี้ก็จะได้รับเงินครบ 4,000 บาท ผ่านแอพพลิเคชั่น ‘เป๋าตัง’ เช่นเดียวกัน เพื่อให้พี่น้องแรงงานสามารถนําไปใช้จ่ายซื้อสินค้าและบริการผ่านแอพพลิเคชั่น ‘เป๋าตัง’ ทําให้มีเงินหมุนเวียนในระบบเศรษฐกิจในช่วงเทศกาลสงกรานต์ได้
นายสุชาติ กล่าวต่อว่า โครงการ ม33เรารักกัน ที่รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้ให้ความสําคัญในการช่วยเหลือเยียวยาแบ่งเบาภาระค่าครองชีพของผู้ประกันตนมาตรา 33 ให้ได้รับสิทธิคนละ 4,000 บาท และให้ลงทะเบียนผ่านเว็บไซต์ www.ม33เรารักกัน.com ถือว่าได้ประโยชน์กับผู้ประกันตนหลายกลุ่ม ซึ่งพวกเขายังไม่เคยได้รับการช่วยเหลือเยียวยามาก่อน แม้ว่าเงิน 4,000 บาทจะดูเหมือนไม่มาก แต่ก็สามารถช่วยเหลือบรรเทาความเดือดร้อนของพี่น้องผู้ใช้แรงงานได้มาก เนื่องจากเขาสามารถนําเงินที่ได้รับสัปดาห์ละ 1,000 บาท จนครบ 4,000 บาท ไปจ่ายใช้ในสิ่งของที่จําเป็นในการดํารงชีวิต เงินส่วนนี้สามารถนําไปใช้จ่ายผ่านแอปพลิเคชัน ‘เป๋าตัง’เพื่อซื้อสินค้าและบริการผ่านร้านค้า ผู้ประกอบการรายย่อยอย่างร้านธงฟ้าที่เข้าร่วมโครงการคนละครึ่งและโครงการเราชนะ รวมถึงช่วยพ่อค้าแม่ค้ารายย่อยอย่างหาบเร่แผงลอยได้ด้วยก็จะเกิดเงินหมุนเวียนในหลายรอบและส่งผลทําให้ระบบเศรษฐกิจฟื้นตัวตามมาอีกด้วย
ทั้งนี้ ผู้ประกันตนมาตรา 33 ที่ได้รับเงินจากโครงการ ม33เรารักกัน สามารถนําเงินในแอปพลิเคชัน ‘เป๋าตัง’ ไปใช้จ่ายซื้อสินค้าและบริการได้ตั้งแต่เวลา 06.00 – 23.00 น.ของทุกวัน ไปจนถึงวันที่ 31 พ.ค.64 เท่านั้น
รัฐบาลไทย-ข่าวทำเนียบรัฐบาล-วธ.จัดกิจกรรมสงกรานต์ ปี 2564 ภายใต้แนวคิด“สงกรานต์วิถีใหม่ สืบสานวัฒนธรรมไทย” ร่วมกับวัดอรุณฯ
วันอังคารที่ 13 เมษายน 2564
วธ.จัดกิจกรรมสงกรานต์ ปี 2564 ภายใต้แนวคิด“สงกรานต์วิถีใหม่ สืบสานวัฒนธรรมไทย” ร่วมกับวัดอรุณฯ
วธ.จัดกิจกรรมสงกรานต์ ปี 2564 ภายใต้แนวคิด“สงกรานต์วิถีใหม่ สืบสานวัฒนธรรมไทย” ร่วมกับวัดอรุณฯ
วธ.จัดกิจกรรมสงกรานต์ ปี 2564 ภายใต้แนวคิด“สงกรานต์วิถีใหม่ สืบสานวัฒนธรรมไทย” ร่วมกับ วัดอรุณฯจัดพิธีทําบุญตักบาตร สรงน้ําพระพุทธรูป พร้อมจับมือสยามพารากอนจัดงานสงกรานต์
เชิญสักการะพระพุทธรูปสําคัญ 10 องค์ ชมนิทรรศการประเพณีสงกรานต์
วันที่ 13 เมษายน 2564 ที่สนามหญ้าด้านหน้าพระปรางค์ วัดอรุณราชวรารามราชวรมหาวิหาร เขตบางกอกใหญ่ กรุงเทพฯ นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.) เป็นประธานฝ่ายฆราวาสในพิธีทําบุญตักบาตรพระสงฆ์ 19 รูปในกิจกรรมงานประเพณีสงกรานต์ ประจําปี 2564 ภายใต้แนวคิด “สงกรานต์วิถีใหม่ สืบสานวัฒนธรรมไทย”ที่วัดอรุณราชวรารามฯและกระทรวงวัฒนธรรม (วธ.)ร่วมกันจัดขึ้น โดยมีพระธรรมรัตนดิลก กรรมการมหาเถรสมาคม รักษาการเจ้าคณะภาค 9และเจ้าอาวาสวัดอรุณราชวรารามราชวรมหาวิหาร เป็นประธานฝ่ายสงฆ์ โดยมีนางยุพา ทวีวัฒนะกิจบวร ปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา ผู้บริหาร ข้าราชการกระทรวงวัฒนธรรมและพุทธศาสนิกชน เข้าร่วม
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า กระทรวงวัฒนธรรม(วธ.) มีนโยบายในการเทิดทูนสถาบันชาติ ศาสนาและพระมหากษัตริย์และทํานุบํารุงศาสนา ศิลปะและวัฒนธรรม ให้มีการรักษาสืบทอดอย่างยั่งยืน ดังนั้น วธ.จัดกิจกรรมวันสงกรานต์ ภายใต้แนวคิด“สงกรานต์วิถีใหม่ สืบสานวัฒนธรรมไทย” โดยร่วมกับวัดอรุณราชวรารามฯ จัดกิจกรรมงานประเพณีสงกรานต์ขึ้นในวันที่ 13 เมษายน 2564 ภายในงานมีกิจกรรมทําบุญตักบาตร สรงน้ําพระพุทธปฏิมาและก่อพระเจดีย์ทรายบริเวณด้านหน้าโบสถ์น้อย เพื่ออนุรักษ์ประเพณีสงกรานต์และถวายเป็นพุทธบูชา นอกจากนี้ วธ.ร่วมกับศูนย์การค้าสยามพารากอน กรุงเทพฯ จัดกิจกรรมวันสงกรานต์ในวันที่ 13-15 เมษายน 2564 ณ บริเวณฮอลล์ 1 รอยัลพารากอน ฮอลล์ ชั้น 5 ศูนย์การค้าสยามพารากอน เพื่อสืบสานคุณค่าประเพณีสงกรานต์ ทําให้เกิดการเผยแพร่และสืบทอดวัฒนธรรมประเพณีของไทยให้ประชาชนได้รับรู้และเข้าใจในคุณค่าสาระของประเพณีสงกรานต์ โดยการการจัดกิจกรรมได้ปฏิบัติตามมาตรการ DMHTTA ของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) คือ อยู่ห่างไว้ ใส่แมสก์กัน หมั่นล้างมือ ตรวจวัดอุณหภูมิ ตรวจเชื้อโควิด-19 และใช้ แอพพลิเคชั่น ไทยชนะและหมอชนะอย่างเคร่งครัด กิจกรรมภายในงานประกอบด้วย การสรงน้ําพระพุทธรูป จัดแสดงพระพุทธรูปสําคัญในยุคสมัยต่างๆ 10 องค์ ซึ่งอัญเชิญมาจากพิพิธภัณฑสถานแห่งชาติ พระนคร อาทิ พระไภษัชยคุรุนาคปรก พระพุทธรูปฉันสมอ พระพุทธรูปศิลาขาวมารวิชัย พระพุทธสิหิงค์จําลอง เพื่อให้ผู้เข้าร่วมงานได้สักการะ รวมทั้งมีนิทรรศการเกี่ยวกับประเพณีสงกรานต์ การสาธิตผลิตภัณฑ์ไทย เช่น แกะสลักผักและผลไม้ ร้อยมาลัย น้ําอบไทยและน้ําปรุง ทั้งนี้ สอบถามเพิ่มเติมได้ที่สายด่วนวัฒนธรรม โทร.1765
รัฐบาลไทย-ข่าวทำเนียบรัฐบาล- “วันผู้สูงอายุแห่งชาติ” พลังผู้สูงวัย รวมใจลูกหลาน นำไทยพ้นภัยโควิด-19
วันอังคารที่ 13 เมษายน 2564
“วันผู้สูงอายุแห่งชาติ” พลังผู้สูงวัย รวมใจลูกหลาน นําไทยพ้นภัยโควิด-19
วันอังคารที่ 13 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
วันที่ 13 เมษายนของทุกปี เป็น“วันผู้สูงอายุแห่งชาติ” สําหรับปีนี้รัฐบาลรณรงค์ส่งเสริมและสนับสนุนให้ครอบครัว ชุมชน สังคม แสดงความรัก ความผูกพันและตระหนักถึงคุณค่าและศักดิ์ศรีของผู้สูงอายุ ภายใต้แนวคิด “พลังผู้สูงวัย รวมใจลูกหลาน นําไทยพ้นภัยโควิด-19” ขณะเดียวกันรัฐบาลได้กําหนดให้ “การดูแลสูงอายุ” เป็นวาระแห่งชาติ และสานต่อแผนปฏิบัติการด้านผู้สูงอายุ (ปี 2563-2565) เตรียมพร้อมสังคมไทยเข้าสู่ “สังคมสูงอายุอย่างสมบูรณ์” มุ่งเน้นส่งเสริมและพัฒนาผู้สูงอายุ และคุ้มครองทางสังคมเพื่อให้ประเทศไทยมีผู้สูงอายุที่มีคุณภาพ และมีคุณภาพชีวิตที่ดีเป็นหลักชัยของสังคมต่อไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รณรงค์จัดกิจกรรมสงกรานต์แบบ New Normal
วันอังคารที่ 13 เมษายน 2564
รณรงค์จัดกิจกรรมสงกรานต์แบบ New Normal
วันจันทร์ที่ 12 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนร่วมสืบสานประเพณีสงกรานต์ ประจําปี 2564 ภายใต้แนวคิด “สงกรานต์วิถีใหม่ สืบสานวัฒนธรรมไทย” ในรูปแบบ New Normal ริน รด พรม ใส่หน้ากาก ไม่สาดน้ํา เน้นจัดงานสงกรานต์ในพื้นที่โล่งแจ้ง งดจัดกิจกรรมที่มีการรวมกลุ่มของคนหมู่มากและสัมผัสใกล้ชิดกัน เช่น งดรวมกลุ่มเล่นสาดน้ํา งดประแป้ง งดเล่นปาร์ตี้โฟม จัดพิธีรดน้ําดําหัวแบบเว้นระยะห่าง หลีกเลี่ยงการสัมผัส และสวมหน้ากากอนามัยเสมอ และดูแลตนเองในช่วงเทศกาลสงกรานต์ ตามมาตรการป้องกันโรคโควิด19 อย่างเคร่งครัด อย่างไรก็ตาม หากไม่มีความจําเป็นขอให้อยู่บ้านเพื่อป้องกันการแพร่ระบาดของโรคโควิด-19
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เปิดทดลองใช้มอเตอร์เวย์ "บางปะอิน-โคราช" ช่วงสงกรานต์
วันอังคารที่ 13 เมษายน 2564
เปิดทดลองใช้มอเตอร์เวย์ "บางปะอิน-โคราช" ช่วงสงกรานต์
วันอาทิตย์ที่ 14 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเปิดให้ประชาชนทดลองใช้บริการทางหลวงพิเศษระหว่างเมือง หรือมอเตอร์เวย์ หมายเลข 6 สายบางปะอิน-นครราชสีมา ช่วงปากช่อง - สีคิ้ว ระยะทางรวม 36 กิโลเมตร เฉพาะรถยนต์ 4 ล้อ โดยไม่เสียค่าใช้จ่าย ตั้งแต่วันที่ 9 - 19 เม.ย. 64 เพื่อบรรเทาความหนาแน่นของการจราจรในเส้นทางไป-กลับภาคอีสาน ในช่วงเทศกาลสงกรานต์ โดยกรมทางหลวงได้เตรียมความพร้อมของเส้นทาง ไฟฟ้าส่องสว่าง ติดตั้งกล้องวงจรปิดติดตามสภาพการจราจรตลอดเส้นทาง ช่วยอํานวยความสะดวกให้กับประชาชนที่เดินทางกลับภูมิลําเนาหรือท่องเที่ยวในช่วงวันหยุดยาวนี้
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.ยันวัคซีนโควิด 19 ที่ไทยใช้มีประสิทธิภาพสูง
วันอังคารที่ 13 เมษายน 2564
สธ.ยันวัคซีนโควิด 19 ที่ไทยใช้มีประสิทธิภาพสูง
กระทรวงสาธารณสุขยัน "วัคซีนซิโนแวค" มีประสิทธิภาพป้องกันอาการรุนแรง 100% ส่วนข้อมูลป้องกันโรค 50.7% เป็นการศึกษากลุ่มบุคลากรทางการแพทย์ในพื้นที่ระบาด มีโอกาสเสี่ยงติดเชื้อสูง นํามาเทียบกับผลศึกษาวัคซีนตัวอื่นไม่ได้
กระทรวงสาธารณสุขยัน "วัคซีนซิโนแวค" มีประสิทธิภาพป้องกันอาการรุนแรง 100% ส่วนข้อมูลป้องกันโรค 50.7% เป็นการศึกษากลุ่มบุคลากรทางการแพทย์ในพื้นที่ระบาด มีโอกาสเสี่ยงติดเชื้อสูง นํามาเทียบกับผลศึกษาวัคซีนตัวอื่นไม่ได้ ส่วนวัคซีนแอสตร้าเซนเนก้าป้องกันสายพันธุ์อังกฤษ 70.4% ย้ําฉีดวัคซีนให้เร็ว ช่วยหยุดการระบาด
วันนี้ (13 เมษายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์นคร เปรมศรี ผู้อํานวยการสถาบันวัคซีนแห่งชาติ แถลงข่าวถึงประสิทธิภาพของวัคซีนโควิด 19 ว่า วัคซีนโควิด 19 ที่ประเทศไทยใช้ ทั้งของซิโนแวคและแอสตร้าเซนเนก้า ถือว่ามีประสิทธิภาพสูง โดยวัคซีนของซิโนแวคที่มีข้อมูลว่ามีประสิทธิภาพป้องกันเพียงร้อยละ 50.7นั้น ขอชี้แจงว่าเป็นข้อมูลการวิจัยในมนุษย์ระยะที่ 3 ซึ่งดําเนินการในกลุ่มบุคลากรทางการแพทย์ในประเทศบราซิลที่กําลังมีการระบาดอย่างมาก ถือเป็นวัคซีนตัวเดียวที่ศึกษาวิจัยในกลุ่มบุคลากรทางการแพทย์ อย่างไรก็ตาม แม้จะป้องกันอาการไม่รุนแรงจนถึงรุนแรงได้ร้อยละ 50.7แต่ถือว่าผ่านเกณฑ์ขั้นต่ําขององค์การอนามัยโลก ขณะที่ป้องกันติดเชื้ออาการปานกลางจนถึงรุนแรงได้ถึงร้อยละ 83.7 และป้องกันการติดเชื้ออาการรุนแรงถึง 100 เปอร์เซ็นต์ ถือว่ามีประสิทธิภาพดี จึงขอให้ประชาชนมั่นใจ
“เราไม่สามารถจะนําตัวเลขประสิทธิผลของวัคซีนมาเปรียบเทียบโดยตรงได้ ต้องพิจารณาข้อมูลอื่นประกอบด้วย เช่นศึกษาในกลุ่มประชากรใด อย่างบุคลากรทางการแพทย์มีความเสี่ยงในการติดเชื้อจํานวนมาก หรือศึกษาในพื้นที่ใด หากเป็นพื้นที่ระบาดก็มีโอกาสติดเชื้อมาก ผลการศึกษาจึงนํามาเทียบกับการศึกษาในชุมชนทั่วไปไม่ได้” นายแพทย์นครกล่าว
นายแพทย์นครกล่าวต่อว่า ส่วนวัคซีนของแอสตร้าเซนเนก้า ซึ่งเป็นวัคซีนหลักของประเทศไทย จํานวน 61 ล้านโดส มีข้อมูลตีพิมพ์เมื่อวันที่ 10 เมษายน 2564 ว่า มีประสิทธิภาพป้องกันต่อไวรัสโควิด 19 สายพันธุ์ B.1.1.7 หรือสายพันธุ์อังกฤษได้ร้อยละ 70.4 ส่วนไวรัสที่ยังไม่มีการกลายพันธุ์ป้องกันได้ร้อยละ81.5 ทั้งนี้ สิ่งสําคัญคือการควบคุมโรคให้รวดเร็ว เนื่องจากยิ่งปล่อยให้มีการระบาดอาจเกิดการกลายพันธุ์ขึ้นได้ ซึ่งเราไม่สามารถคาดการณ์ได้ว่า การกลายพันธุ์จะเป็นอย่างไร อาจทําให้ติดเชื้อง่ายหรือยากขึ้น ความรุนแรงมากขึ้น เท่าเดิม หรือน้อยลง หรือจะกระทบกับวัคซีนหรือไม่ ดังนั้น ต้องพยายามหยุดการระบาดโดยเร็ว
“การฉีดวัคซีนให้ครอบคลุมมากที่สุด เร็วที่สุด จะช่วยหยุดสถานการณ์การระบาด ขอให้ประชาชนมีความเชื่อมั่นต่อวัคซีนและมารับวัคซีนที่โรงพยาบาลตามที่นัดหมาย วัคซีนที่ดีคือวัคซีนที่มาถึงแขนเร็วที่สุด ซึ่งสํานักงานคณะกรรมการอาหารและยา (อย.) พิจารณาทบทวนความปลอดภัยแล้ว วัคซีนที่ไทยใช้เป็นวัคซีนที่ดีใช้การได้ เมื่อฉีดจํานวนมากจะยุติสถานการณ์การระบาดของโรคพร้อมกันโดยเร็ว ประเทศจะได้เปิด ขับเคลื่อนเศรษฐกิจและสังคมต่อไป” นายแพทย์นครกล่าว
**********************************13 เมษายน 2564
รัฐบาลไทย-ข่าวทำเนียบรัฐบาล-คำปราศรัย พลเอก ประยุทธ์ จันทร์โอชา นายกรัฐมนตรี เนื่องในเทศกาลสงกรานต์ ประจำปี ๒๕๖๔
วันอังคารที่ 13 เมษายน 2564
คําปราศรัย พลเอก ประยุทธ์ จันทร์โอชา นายกรัฐมนตรี เนื่องในเทศกาลสงกรานต์ ประจําปี ๒๕๖๔
คําปราศรัย พลเอก ประยุทธ์ จันทร์โอชา นายกรัฐมนตรี
เนื่องในเทศกาลสงกรานต์ ประจําปี ๒๕๖๔
คําปราศรัย
พลเอก ประยุทธ์ จันทร์โอชา นายกรัฐมนตรี
เนื่องในเทศกาลสงกรานต์ ประจําปี ๒๕๖๔
พี่น้องประชาชนชาวไทยที่รักทุกท่าน
เนื่องในโอกาสเทศกาลสงกรานต์ประจําปี ๒๕๖๔ ผมขอส่งความระลึกถึงและความปรารถนาดีมายังพี่น้องชาวไทยที่อาศัยอยู่ทั้งในประเทศและต่างประเทศ
นับแต่อดีตมานั้น เทศกาลสงกรานต์ถือเป็นขนบธรรมเนียมวัฒนธรรมอันโดดเด่นเป็นเอกลักษณ์ของคนไทย มีอัตลักษณ์เฉพาะที่งดงามตามแต่ละภูมิภาค และเป็นประเพณีที่แสดงให้เห็นถึงความรัก ความสามัคคีกลมเกลียวของคนในครอบครัวและชุมชนอันเป็นอุปนิสัยของคนไทยทุกคนได้อย่างชัดเจน
ด้วยสถานการณ์การแพร่ระบาดของโรคติดเชื้อไวรัสโคโรนา 2019 ที่ยังส่งผลกระทบต่อทุกภาคส่วนอยู่นั้น ผมจึงขอเชิญชวนหน่วยงานทั้งภาครัฐและเอกชน รวมถึงพี่น้องประชาชนชาวไทยทุกท่านร่วมกันอนุรักษ์สืบสานประเพณีสงกรานต์ของไทย ให้เป็น “สงกรานต์วิถีใหม่” ที่ยังคงความงดงามตามเจตนารมณ์ของบรรพบุรุษโดยปฏิบัติตามแนวทางมาตรการของรัฐในการจัดกิจกรรมอย่างเคร่งครัด เพื่อให้เทศกาลนี้เป็นเทศกาลแห่งความสุขและปลอดภัย ผมหวังเป็นอย่างยิ่งว่าด้วยความร่วมมือร่วมใจของทุกภาคส่วน ทั้งภาครัฐ ภาคเอกชน และภาคประชาชน จะทําให้เทศกาลสงกรานต์ในปีนี้ เป็นเทศกาลที่ทรงคุณค่าตลอดไป
พี่น้องประชาชนชาวไทยที่รัก
ในโอกาสประเพณีสงกรานต์และเทศกาลขึ้นปีใหม่ไทยประจําปีพุทธศักราช ๒๕๖๔ นี้ ผมขออาราธนาคุณพระศรีรัตนตรัยและอํานาจสิ่งศักดิ์สิทธิ์ที่ท่านเคารพนับถืออีกทั้ง เดชะพระบารมีแห่งพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี โปรดอภิบาลประทานพรให้พี่น้องประชาชนชาวไทยทุกท่าน ประสบแต่ความสุข ความเจริญ มีกําลังกาย กําลังใจและกําลังสติปัญญาที่เข้มแข็ง มีความรักความสามัคคีกัน และขอให้ทุกท่านเดินทางกลับภูมิลําเนาโดยสวัสดิภาพโดยทั่วกัน
สวัสดีวันสงกรานต์ครับ
รัฐบาลไทย-ข่าวทำเนียบรัฐบาล-แผนป้องกันและลดอุบัติเหตุทางถนนช่วงเทศกาลสงกรานต์ปี 2564
วันอังคารที่ 13 เมษายน 2564
แผนป้องกันและลดอุบัติเหตุทางถนนช่วงเทศกาลสงกรานต์ปี 2564
วันเสาร์ที่ 10 เมษายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบแผนบูรณาการป้องกันและลดอุบัติเหตุทางถนนช่วงเทศกาลสงกรานต์ปี 2564 โดยกําหนดมาตรการรณรงค์ภายใต้หัวข้อ “สงกรานต์สุขใจ ขับขี่ปลอดภัย ห่างไกลโควิด” เน้นการบริหารจัดการผ่านมาตรการต่าง ๆ ในลักษณะพื้นที่เป็นตัวตั้ง ควบคู่กับการเฝ้าระวังและควบคุมโรคโควิด-19 โดยตั้งเป้าลดจํานวนครั้งของการเกิดอุบัติเหตุ จํานวนผู้เสียชีวิต และผู้บาดเจ็บลดลงไม่น้อยกว่าร้อยละ 5 เมื่อเทียบกับสถิติในช่วง 3 ปีย้อนหลัง เพื่อลดปัจจัยเสี่ยงด้านคน ด้านถนนและสภาพแวดล้อม ด้านยานพาหนะ และด้านการบริหารจัดการให้เป็นตามแผน สร้างความสุขทุกการเดินทาง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีอวยพรเนื่องในประเพณีสงกรานต์ ประจำปี  2564  ขอให้คนไทย มีกำลังกาย กำลังใจ กำลังสติปัญญาที่เข้มแข็ง และมีความรักความสามัคคีกัน
วันอังคารที่ 13 เมษายน 2564
นายกรัฐมนตรีอวยพรเนื่องในประเพณีสงกรานต์ ประจําปี  2564  ขอให้คนไทย มีกําลังกาย กําลังใจ กําลังสติปัญญาที่เข้มแข็ง และมีความรักความสามัคคีกัน
นายกรัฐมนตรีอวยพรเนื่องในประเพณีสงกรานต์ ประจําปี  2564  ขอให้คนไทย มีกําลังกาย กําลังใจ กําลังสติปัญญาที่เข้มแข็ง และมีความรักความสามัคคีกัน
วันนี้(13เม.ย. 64)พล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกล่าวคําปราศรัยเนื่องในประเพณีสงกรานต์ประจําปี 2564ผ่านทางโทรทัศน์รวมการเฉพาะกิจแห่งประเทศไทยส่งความระลึกถึงและความปรารถนาดีมายังพี่น้องชาวไทยที่อาศัยอยู่ทั้งในประเทศและต่างประเทศเนื่องในโอกาสเทศกาลสงกรานต์ประจําปี2564
นายกรัฐมนตรีกล่าวว่าเทศกาลสงกรานต์ถือเป็นขนบธรรมเนียมวัฒนธรรมอันโดดเด่นเป็นเอกลักษณ์ของคนไทยมีอัตลักษณ์เฉพาะที่งดงามตามแต่ละภูมิภาคและเป็นประเพณีที่แสดงให้เห็นถึงความรักความสามัคคีกลมเกลียวของคนในครอบครัวและชุมชนอันเป็นอุปนิสัยของคนไทยทุกคนได้อย่างชัดเจน และด้วยสถานการณ์การแพร่ระบาดของโรคติดเชื้อไวรัสโคโรนา2019ที่ยังส่งผลกระทบต่อทุกภาคส่วนอยู่นั้นขอเชิญชวนหน่วยงานทั้งภาครัฐและเอกชนชาวไทยร่วมกันอนุรักษ์สืบสานประเพณีสงกรานต์ของไทยให้เป็น“สงกรานต์วิถีใหม่”ที่ยังคงความงดงามตามเจตนารมณ์ของบรรพบุรุษโดยปฏิบัติตามแนวทางมาตรการของรัฐในการจัดกิจกรรมอย่างเคร่งครัดเพื่อให้เทศกาลนี้เป็นเทศกาลแห่งความสุขและปลอดภัยด้วยความร่วมมือร่วมใจของทุกภาคส่วนทั้งภาครัฐภาคเอกชนและภาคประชาชนจะทําให้เทศกาลสงกรานต์ในปีนี้เป็นเทศกาลที่ทรงคุณค่า
นายกรัฐมนตรียังอวยพรให้ชาวไทยประสบแต่ความสุขความเจริญมีกําลังกายกําลังใจและกําลังสติปัญญาที่เข้มแข็งมีความรักความสามัคคีกันและเดินทางกลับภูมิลําเนาโดยสวัสดิภาพ
..............
รัฐบาลไทย-ข่าวทำเนียบรัฐบาล-นายกฯ แนะ หลีกเลี่ยงรวมกลุ่มดื่มสุรา ป้องกันโควิด-19
วันอังคารที่ 13 เมษายน 2564
นายกฯ แนะ หลีกเลี่ยงรวมกลุ่มดื่มสุรา ป้องกันโควิด-19
นายกรัฐมนตรี แนะ หลีกเลี่ยงรวมกลุ่มดื่มสุรา ป้องกันโควิด-19
เมื่อวันที่ 13 เม.ย.น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม มีความห่วงใยประชาชนในช่วงเทศกาลสงกรานต์ โดยคาดหวังให้สงกรานต์ปี 2564 มีความปลอดภัยจากเชื้อโควิด-19 จึงขอให้ประชาชนใช้ความระมัดระวัง ป้องกันตนเอง พร้อมแนะนําให้ผู้ที่เดินทางกลับภูมิลําเนา ควรหลีกเลี่ยงการรวมกลุ่มของคนหมู่มาก โดยเฉพาะหลีกเลี่ยงการรวมกลุ่มดื่มสุรา เพราะถือเป็นการรวมกลุ่มอย่างใกล้ชิดเป็นเวลานาน มีโอกาสที่ผู้ติดเชื้อจะแพร่กระจายเชื้อไปสู่ผู้คนจํานวนมาก โดยเป็นเรื่องที่กระทรวงสาธารณสุข มีความกังวลว่าการรวมกลุ่มดื่มสุรา จะเป็นต้นเหตุของการแพร่กระจายเชื้อโควิด-19 ได้เป็นอย่างดี
ขณะเดียวกันการดื่มสุรายังเสี่ยงต่อการเกิดอุบัติเหตุตามท้องถนนด้วย จึงขอให้ประชาชนป้องกันตนเอง รวมถึงคนรอบข้าง ให้มีความปลอดภัย
น.ส.ไตรศุลี กล่าวว่า ในการควบคุมโรค รัฐบาลได้กําหนดมาตราการปิดสถานบันเทิง 41 จังหวัด อย่างน้อย 14 วัน ขณะที่หลายจังหวัดได้ประกาศให้มีการกักตัว สําหรับผู้ที่เดินทางจากมานอกพื้นที่หรือพื้นที่เสี่ยง เพื่อควบคุมโรคให้ได้โดยเร็ว ขอให้ประชาชนตรวจสอบข้อมูลของแต่ละจังหวัด และปฏิบัติตามประกาศของผู้ว่าราชการจังหวัดอย่างเคร่งครัด โดยจังหวัดที่ประกาศใหัมีการกักตัวนั้น ผู้ที่มาจากพื้นที่เสี่ยง ต้องรายงานตัวกับกํานัน ผู้ใหญ่บ้าน ประธานชุมชน อาสาสมัครสาธารณสุขประจําหมู่บ้าน(อสม.)หรือเจ้าหน้าที่สาธารณสุข และกักตลอดช่วงเวลาที่อยู่ในจังหวัด หรืออย่างน้อย 14 วัน
น.ส.ไตรศุลี กล่าวว่า พล.อ.ประยุทธ์ หวังให้เทศกาลสงกรานต์ปี 2564 เป็นสงกรานต์วิถีใหม่ ที่นอกจากจะสร้างความสุขต่อประชาชนแล้ว ยังเกิดความปลอดภัยกับทุกคนด้วย จึงขอให้ประชาชนระมัดระวัง หลีกเลี่ยงการรวมกลุ่ม งดกิจกรรมคนหมู่มาก สวมใส่หน้ากักอนามัยเมื่อออกนอกบ้าน สแกนแอปพลิเคชั่นไทยชนะทุกครั้งที่เข้าไปใช้บริการห้างร้านต่างๆ เพื่อประโยชน์ในการติดตามข้อมูลเมื่อเกิดกรณีพบผู้ติดเชื้อโควิด-19
....................
รัฐบาลไทย-ข่าวทำเนียบรัฐบาล-นายกฯ เสียใจและสั่งช่วยเหลือประชาชนที่ประสบอุบัติไฟไหม้รถบัสที่ขอนแก่น
วันอังคารที่ 13 เมษายน 2564
นายกฯ เสียใจและสั่งช่วยเหลือประชาชนที่ประสบอุบัติไฟไหม้รถบัสที่ขอนแก่น
นายกฯ เสียใจและสั่งช่วยเหลือประชาชนที่ประสบอุบัติไฟไหม้รถบัสที่ขอนแก่น
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบเหตุไฟไหม้รถทัวร์โดยสาร 2 ชั้น บนถนนมิตรภาพ อําเภอบ้านแฮด จังหวัดขอนแก่นแล้ว โดยเพลิงได้ลุกไหม้รถทัวร์โดยสารจนเสียหายหมดทั้งคันซึ่งมีผู้โดยสารเสียชีวิต 5 ราย ซึ่งส่วนใหญ่จะโดยสารชั้นที่ 2 ของรถทัวร์ โดย 2 ใน 5 ของผู้เสียชีวิตเป็นเด็ก โดยนายกรัฐมนตรีได้แสดงความเสียใจต่อเหตุการณ์ที่เกิดขึ้น และกําชับให้หน่วยงานเร่งดูแล และให้ความช่วยเหลือผู้บาดเจ็บและผู้เสียชีวิตอย่างเต็มที่และดูแลผู้บาดเจ็บให้ดีที่สุด
นายกฯยังแสดงความห่วงใยประชาชน ในการเดินทางช่วงวันหยุด โดยขอให้ตรวจสอบสภาพยานพาหนะให้ดี พร้อมเดินทางไกลรวมทั้ง เมาไม่ขับ ยึดกฎจราจร อีกทั้ง บางจังหวัดมีพายุฤดูร้อนในหลายพื้นที่ ส่งผลกระทบต่อการเดินทางด้วย จึงต้องใช้ความระมัดระวังเป็นพิเศษ และขอให้หน่วยงาน เช่น คมนาคม ตํารวจ ทหาร ดูแลทั้งเส้นทางคมนาคม ให้เดินทางได้อย่างสะดวก และแจ้งเตือนประชาชนในพื้นที่ที่ควรหลีกเลี่ยง รวมทั้งย้ําว่าขอให้ทุกคนใช้ถนน ยานพาหนะขับขี่อย่างปลอดภัย ไม่ประมาท ด้วย
............